title: 2012/586/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej nadácie pre odborné vzdelávanie za rozpočtový rok 2010

text:
               17.10.2012

               SK

               Úradný vestník Európskej únie

               L 286/238

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej nadácie pre odborné vzdelávanie za rozpočtový rok 2010
   (2012/586/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2010 spolu s odpoveďami nadácie (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008, ktorým sa zriaďuje Európska nadácia pre odborné vzdelávanie (3), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a na stanovisko Výboru pre zamestnanosť a sociálne veci (A7-0135/2012),

               1.

               udeľuje riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2010;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 145.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 354, 31.12.2008, s. 82.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA POSLEDNÉ ROKY

               Európska nadácia pre odborné vzdelávanie

               2006

               2007

               2008

               2009

               Výkonnosť

               nevzťahuje sa

               nevzťahuje sa

                           —

                           vyzýva agentúru, aby navrhla diachrónnu analýzu činností, ktoré vykonala v tomto a predchádzajúcich rokoch,

                           —

                           vzhľadom na príbuznosť tematických oblastí žiada úzku spoluprácu a synergie medzi nadáciou a strediskom Cedefop a taktiež žiada o pravidelné informácie v správach o činnosti oboch riaditeľov,

                           —

                           ťažkosti so zistením priamej súvislosti medzi výsledkami projektu nadácie a činnosťami inštitúcií.

               vyzýva nadáciu, aby pripravila porovnanie svojich činností vykonaných za rok, za ktorý sa má udeliť absolutórium, a za predchádzajúci rozpočtový rok.

               Rozpočtové a finančné hospodárenie

               nadácia nedodržala pravidlá na predloženie rozpočtu: nadácia zverejnila iba viazané rozpočtové prostriedky na rok 2006 a nezohľadnila platobné rozpočtové prostriedky.

               suma pripísaných príjmov je v opravnom rozpočte uvedená nesprávne: správna výška je 1 200 000 EUR a nie uvedených 3 400 000 EUR, ktoré chybne zahŕňajú aj sumu pripísaných príjmov z predchádzajúceho roka.

               nevzťahuje sa

                           —

                           naliehavo žiada nadáciu, aby vypracovala striktnejšie rozpočtové postupy v záujme predchádzania vysokému počtu rozpočtových presunov,

                           —

                           vyzýva nadáciu, aby na základe svojho rozpočtového nariadenia v prípade potreby presunov žiadala povolenie od svojej správnej rady,

                           —

                           pripomína povinnosť predložiť súhrnný výkaz rozvrhu platieb splatných v nasledujúcich rozpočtových rokoch, aby sa splnili rozpočtové záväzky zahrnuté v predchádzajúcich rozpočtových rokoch.

               Ľudské zdroje

               nevzťahuje sa

               nevzťahuje sa

                           —

                           vyzýva nadáciu (pozri vnútorný audit), aby sa zaoberala nedostatkami v postupoch prijímania zamestnancov → komisie na hodnotenie výberu zamestnancov musia poskytovať dostatočné množstvo informácií o použitých postupoch vrátane odôvodňovania svojich rozhodnutí a uvádzania dátumov ich prijatia, aby tak zaistili transparentnosť týchto postupov,

                           —

                           vyzýva nadáciu, aby dodržiavala smernicu Rady 2000/78/ES (1)

               nevzťahuje sa

               Vnútorný audit

               nevzťahuje sa

               nevzťahuje sa

               vyzýva agentúru, aby prijala kroky na splnenie 15 z 27 odporúčaní vydaných Útvarom pre vnútorný audit → t. j. aby bezodkladne zaviedla niektoré normy vnútornej kontroly (týkajúce sa zdokumentovania postupov, dohľadu nad finančnými transakciami a kontinuity jednotlivých operácií) a niektoré odporúčania v oblasti riadenia ľudských zdrojov (týkajúce sa riadenia ľudských zdrojov v ročných plánoch a správach o činnosti, stanovovania cieľov a zaznamenávania pracovného času zamestnancov).

               berie na vedomie, že v roku 2009 bolo uzavretých 11 z 15 odporúčaní útvaru IAS.

      (1)  Ú. v. ES L 303, 2.12.2000, s. 16.
    ---documentbreak---

               17.10.2012

               SK

               Úradný vestník Európskej únie

               L 286/239

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej nadácie pre odborné vzdelávanie za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2010 spolu s odpoveďami nadácie (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1339/2008 zo 16. decembra 2008, ktorým sa zriaďuje Európska nadácia pre odborné vzdelávanie (3), a najmä na jeho článok 17,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a na stanovisko Výboru pre zamestnanosť a sociálne veci (A7-0135/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné transakcie sú zákonné a správne;

               B.

               keďže 10. mája 2011 Európsky parlament udelil riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           naliehavo žiadal nadáciu, aby vypracovala striktnejšie rozpočtové postupy v záujme predchádzania vysokému počtu rozpočtových presunov,

                           —

                           vyzval nadáciu, aby splnila svoju povinnosť predložiť súhrnný výkaz rozvrhu platieb, aby boli splnené rozpočtové záväzky, ktoré sú splatné v nasledujúcom rozpočtovom roku a boli uzavreté v skorších rozpočtových rokoch,

                           —

                           vyzval nadáciu, aby na základe svojho rozpočtového nariadenia v prípade potreby presunov žiadala povolenie od svojej správnej rady;

               C.

               keďže celkový rozpočet nadácie na rok 2010 bol 19 300 000 EUR v porovnaní s 20 200 000 EUR v roku 2009, čo predstavuje zníženie o 4,46 %;

               D.

               keďže pôvodný príspevok Únie do rozpočtu nadácie na rok 2010 predstavoval 18 282 000 EUR v porovnaní so 14 772 000 EUR v roku 2009 (6);

      Rozpočtové a finančné hospodárenie

               1.

               konštatuje, že príspevok Únie na rok 2009 predstavuje celkovo 19 872 000 EUR a že táto suma vznikla z pôvodného príspevku Únie, čiže 14 772 000 EUR, a 5 100 000 EUR pochádzajúcich z vrátenia prebytku v predchádzajúcom roku; ďalej pripomína, že pôvodná výška príspevku Únie pre nadáciu na rok 2010 bola 18 282 000 EUR; poznamenáva však, že suma 1 178 000 EUR pochádzajúca z vrátenia prebytku sa k nej pripočítala, čoho výsledkom je celkový príspevok Únie na rok 2010 vo výške 19 460 000 EUR (7);

               2.

               berie na vedomie, že v ročnej účtovnej závierke nadácie sa uvádza, že príspevok Únie na rok 2010 predstavoval v skutočnosti 19 196 840,29 EUR; berie na vedomie vyhlásenie nadácie, že skutočná celková výška príspevku poskytnutého nadácii Úniou v roku 2010 bola 19 297 822 EUR, t. j. 19 460 000 EUR mínus 162 178 EUR, čo predstavuje vecný príspevok Únie; na základe informácií od nadácie tiež konštatuje, že z objemu finančných prostriedkov získaných od Únie nadácia využila 19 196 840,29 EUR a zvyšnú sumu vo výške 100 981,71 EUR vrátila Komisii;

               3.

               na základe ročnej účtovnej závierky nadácie konštatuje, že jej rozpočet na rok 2010 bol v novembri 2010 pozmenený s cieľom čiastočne kompenzovať neočakávané zníženie príjmov nadácie;

               4.

               na základe výročnej správy o činnosti nadácie konštatuje, že nadácia dosiahla mieru plnenia záväzkov 99,9 % v porovnaní s 99,8 % v roku 2009 a 98,5 % v roku 2008 a mieru realizácie platieb 96,5 % v porovnaní s približne 90 % v roku 2009 a 2008;

      Presuny a prenosy

               5.

               na základe výročnej správy o činnosti nadácie konštatuje, že v roku 2010 znížila nadácia počet rozpočtových presunov na 15 v porovnaní s 33 v roku 2009 a preniesla iba 12,8 % sumy pridelenej na rok 2010 v porovnaní so 17 % v roku 2009 a 15 % v roku 2008;

      Registrácia výnimiek

               6.

               na základe výročnej správy o činnosti nadácie konštatuje, že v registri výnimiek bolo v roku 2010 registrovaných 10 výnimiek v porovnaní s 12 v roku 2009;

               7.

               konštatuje, že žiadna z nich nespôsobuje finančné riziko vyššie ako 50 000 EUR; predovšetkým konštatuje, že celková finančná hodnota týchto výnimiek je 100 183 EUR, čo predstavuje 0,53 % celkového rozpočtu nadácie na rok 2010;

      Verejné obstarávanie

               8.

               na základe výročnej správy o činnosti nadácie berie na vedomie, že nadácia uzavrela 8 priamych dohôd s externými dodávateľmi, z ktorých žiadny nemá finančné záväzky vyššie alebo rovné sume 50 000 EUR; konštatuje, že celková hodnota priamych dohôd je 93 575 EUR, čo predstavovalo 0,50 % celkového rozpočtu nadácie na rok 2010;

      Ľudské zdroje

               9.

               na základe výročnej správy o činnosti nadácie konštatuje, že nadácia mala koncom roka 2010 štyri voľné pracovné miesta v pláne pracovných miest v porovnaní s 10 miestami na konci roka 2009;

               10.

               konštatuje tiež, že aktuálny počet zamestnancov nadácie je 128, pričom 15 zamestnancov začalo a 10 prestalo pre nadáciu pracovať v roku 2010;

               11.

               na základe výročnej správy o činnosti berie na vedomie, že počet pracovných miest, ktoré sú k dispozícii na vykonávanie mandátu nadácie, je nasledovný:

                           —

                           96 dočasných miest,

                           —

                           33 zmluvných a miestnych zamestnancov a

                           —

                           6 vyslaných národných expertov;

      Výkonnosť

               12.

               na základe výročnej správy o činnosti konštatuje, že nadácia vytvorila revidovaný zoznam podnikových ukazovateľov výkonnosti s cieľom zvýšiť význam a merateľnosť svojich cieľov a poskytnúť údaje o celkovej výkonnosti nadácie v oblasti jej hlavnej činnosti a fungovania;

               13.

               ďalej konštatuje, že nadácia vypracovala projekt tzv. panelu, ktorého cieľom je zaistiť kľúčové údaje na každodenné monitorovanie činností na účely riadenia a podávania správ;

               14.

               okrem toho poznamenáva, že na začiatku roku 2010 bolo úspešne vykonané rozlíšenie platobných tokov podľa rizík, v rámci čoho sa zjednodušili toky pre transakcie s nízkym rizikom;

               15.

               víta skutočnosť, že nadácia úspešne zaviedla prvý rok turínskeho procesu, vďaka čomu je k dispozícii stručná zdokumentovaná a komplexná analýza reformy odborného vzdelávania a prípravy v jednotlivých krajinách vrátane stanovenia kľúčových politických trendov, problémov, obmedzení a osvedčených postupov a príležitostí;

      Spolupráca s Európskym strediskom pre rozvoj odborného vzdelávania (Cedefop)

               16.

               konštatuje, že v novembri 2009 sa obnovila dohoda o spolupráci medzi nadáciou a strediskom Cedefop na obdobie 2010 – 2013; berie na vedomie, že nadácia a stredisko Cedefop vypracujú každý rok v súvislosti s rámcom ich spolupráce spoločný pracovný plán, ktorý tvorí prílohu pracovných programov oboch agentúr; víta zámer nadácie venovať v budúcich výročných správach o činnosti viac priestoru informovaniu o plnení tohto spoločného pracovného programu;

      Vnútorný audit

               17.

               berie na vedomie, že Útvar pre vnútorný audit (IAS) vykonal v roku 2010 audit týkajúci sa plánovania a monitorovania; predovšetkým konštatuje, že IAS vydal osem odporúčaní, z ktorých jedno bolo označené ako veľmi dôležité a týka sa potreby, aby nadácia jednoznačne definovala a opísala prínos svojho prístupu k ročnému plánovaniu;

               18.

               v tejto súvislosti naliehavo vyzýva nadáciu, aby sa zamerala na nákladovo efektívne podávanie správ relevantných pre správnu radu nadácie a kľúčové zainteresované strany, ktoré im budú umožňovať preveriť výkonnosť nadácie;

               19.

               taktiež vyzýva nadáciu, aby prijala zvyšné odporúčania IAS vyplývajúce z predošlých auditov;

               20.

               na základe výročnej správy o činnosti nadácie berie na vedomie, že nadácia prijala 16 revidovaných noriem efektívneho riadenia, ako sú stanovené v rámci jej noriem vnútornej kontroly;

               21.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               22.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 145.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 354, 31.12.2008, s. 82.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 196.

      (6)  Ú. v. EÚ L 64, 12.3.2010, s. 926.

      (7)  Ú. v. EÚ L 64, 12.3.2010, s. 927.

      (8)  Prijaté texty, P7_TA(2012)0164 (pozri stranu 388 tohto úradného vestníka).


title: Rozhodnutie Rady z 20. decembra 1993 o dočasnom uplatňovaní určitých dohôd a protokolov medzi Európskym hospodárskym spoločenstvom a určitými tretími štátmi o obchode s textilnými výrobkami (Albánsko, Arménsko, Azerbajdžan, Bielorusko, Bulharsko, Česká republika, Gruzínsko, Kazachstan, Kirgizsko, Lotyšsko, Litva, Moldavsko, Mongolsko, Rumunsko, Ruská federácia, Slovenská republika, Slovinsko, Tadžikistan, Turkménsko, Ukrajina, Uzbekistan)

text:
Dôležité právne oznámenie

|

31994D0277

Úradný vestník L 123 , 17/05/1994 S. 0001 - 0002 Fínske špeciálne vydanie: Kapitola 11 Zväzok 31 S. 0003  Švédske špeciálne vydanie: Kapitola 11 Zväzok 31 S. 0003

		Rozhodnutie Radyz 20. decembra 1993o dočasnom uplatňovaní určitých dohôd a protokolov medzi Európskym hospodárskym spoločenstvom a určitými tretími štátmi o obchode s textilnými výrobkami (Albánsko, Arménsko, Azerbajdžan, Bielorusko, Bulharsko, Česká republika, Gruzínsko, Kazachstan, Kirgizsko, Lotyšsko, Litva, Moldavsko, Mongolsko, Rumunsko, Ruská federácia, Slovenská republika, Slovinsko, Tadžikistan, Turkménsko, Ukrajina, Uzbekistan)(94/277/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113, v súvislosti s jej článkom 228,so zreteľom na návrh Komisie,keďže Komisia jednala v mene spoločenstva o obchode s textilnými výrobkami s Albánskom, Arménskom, Azerbajdžanom, Bieloruskom, Gruzínskom, Kazachstanom, Kirgizskom, Lotyšskom, Litvou, Moldavskom, Mongolskom, Ruskou federáciou, Tadžikistanom, Turkménskom, Ukrajinou a Uzbekistanom;keďže bilaterálne dohody o textilných výrobkoch s Albánskom, Arménskom, Azerbajdžanom, Bieloruskom, Gruzínskom, Kazachstanom, Kirgizskom, Lotyšskom, Litvou, Moldavskom, Mongolskom, Ruskou federáciou, Tadžikistanom, Turkménskom, Ukrajinou a Uzbekistanom sa majú uplatňovať na dočasnom základe od 1. januára 1993, do ukončenia postupov potrebných na ich uzavretie, závisle od dočasného uplatnenia reciprocity partnerských štátov;keďže Komisia v mene spoločenstva jednala so Slovinskom o bilaterálnej dohode o obchode s textilnými výrobkami;keďže bilaterálna dohoda so Slovinskom o obchode sa má uplatňovať na dočasnom základe od 1. septembra 1993, do ukončenia postupov potrebných na ich uzavretie, závisle od dočasného uplatnenia reciprocity zo strany Slovinska;keďže Komisia v mene spoločenstva jednala o Dodatkových protokoloch k Európskej dohode o obchode s textilnými výrobkami s Bulharskou republikou, Českou republikou, Slovenskou republikou a Rumunskom;keďže Dodatkové protokoly medzi spoločenstvom a Českou republikou na jednej strane, a medzi spoločenstvom a Slovenskou republikou, na strane druhej, k Európskej dohode o obchode s textilnými výrobkami s Českou a Slovenskou republikou sa majú uplatňovať na dočasnom základe od 1. januára 1993, do ukončenia postupov potrebných na ich uzavretie, závisle od dočasného uplatnenia reciprocity partnerských štátov;keďže Dodatkový protokol k Európskej dohode o obchode s textilnými výrobkami s Rumunskom sa má uplatňovať na dočasnom základe od 1. mája 1993, do ukončenia postupov potrebných na ich uzavretie, závisle od dočasného uplatnenia reciprocity partnerského štátu;keďže Dodatkový protokol k Európskej dohode o obchode s textilnými výrobkami s Bulharskou republikou sa má uplatňovať na dočasnom základe odo dňa nadobudnutia platnosti Dočasnej dohody podpísanou medzi Európskym hospodárskym spoločenstvom a Bulharskou republikou 8. marca 1993, do ukončenia postupov potrebných na jeho uzavretie, závisle od dočasného uplatnenia reciprocity partnerského štátu,ROZHODLA TAKTO:Článok 1Bilaterálne dohody o obchode s textilnými výrobkami medzi Európskym hospodárskym spoločenstvo, na jednej strane a Albánskom, Arménskom, Azerbajdžanom, Bieloruskom, Gruzínskom, Kazachstanom, Kirgizskom, Lotyšskom, Litvou, Moldavskom, Mongolskom, Ruskou federáciou, Tadžikistanom, Turkménskom, Ukrajinou a Uzbekistanom, na strane druhej sa uplatňujú na dočasnom základe od 1. januára 1993, do ukončenia postupov potrebných na ich uzavretie, závisle od uplatnenia reciprocity partnerských štátov.Bilaterálne dohody o obchode s textilnými výrobkami medzi Európskym hospodárskym spoločenstvom a Slovinskou republikou sa uplatňujú na dočasnom základe od 1. septembra 1993, do ukončenia postupov potrebných na ich uzavretie, závisle od uplatnenia reciprocity Slovinskou republikou.Dodatkové protokoly medzi spoločenstvom a Českou republikou na jednej strane, a medzi spoločenstvom a Slovenskou republikou na strane druhej, k Európskej dohode o obchode s textilnými výrobkami medzi Európskym hospodárskym spoločenstvom, a Českou a Slovenskou republikou sa uplatňujú na dočasnom základe od 1. januára 1993, do ukončenia postupov potrebných na ich uzavretie, závisle od uplatnenia reciprocity partnerských štátov.Dodatkový protokol k Európskej dohode o obchode s textilnými výrobkami medzi Európskym hospodárskym spoločenstvom a Rumunskom sa uplatňuje na dočasnom základe od 1. mája 1993, do ukončenia postupov potrebných na jeho uzavretie, závisle od uplatnenia reciprocity Rumunskom.Dodatkový protokol k Európskej dohode o obchode s textilnými výrobkami medzi Európskym hospodárskym spoločenstvom a Bulharskou republikou sa uplatňuje na dočasnom základe od nadobudnutia platnosti Dočasnej dohody medzi Európskym hospodárskym spoločenstvom a Bulharskom z 8. marca 1993, do ukončenia postupov potrebných na jeho uzavretie, závisle od uplatnenia reciprocity Bulharskom.Článok 2Znenia parafovaných dohôd a protokolov sú pripojené k tomuto rozhodnutiu.V Bruseli 20. decembra 1993Za RadupredsedaW. Claes--------------------------------------------------